**NOTĂ-INFORMATIVĂ**

la proiectul de decret al Președintelui Republicii Moldova

privind conferirea Crucii comemorative

„Participant la acțiunile de luptă din Afganistan (1979-1989)”

|  |
| --- |
| **Denumirea autorului****și, după caz, a participanților la elaborarea proiectului** |
| Proiectul de decret al Președintelui Republicii Moldova privind conferirea Crucii comemorative „Participant la acțiunile de luptă din Afganistan (1979-1989)” (în continuare – *Proiectul de decret*) a fost elaborat de către Ministerul Apărării. |
| **Condițiile ce au impus elaborarea proiectului de act normativ****și finalitățile urmărite** |
| Proiectul de decret a fost elaborat în temeiul prevederilor art. 29 alin. treidin Legea nr. 1123-XII din 30 iulie 1992 cu privire la distincţiile de stat ale Republicii Moldova și **Legii** nr. 289 din 29 noiembrie 2018 privind instituirea Crucii comemorative „Participant la acțiunile de luptă din Afganistan (1979–1989)”. |
| **Descrierea gradului de compatibilitate****pentru proiectele care au ca scop armonizarea legislației naționale****cu legislația Uniunii Europene** |
| Proiectul actului normativ în speţă nu are drept scop armonizarea legislaţiei naţionale cu legislaţia Uniunii Europene şi nu contravine legislaţiei comunitare. |
| **Principalele prevederi ale proiectului****şi evidenţierea elementelor noi** |
| Proiectul de decret prevede modul de conferire a Crucii comemorative „Participant la acțiunile de luptă din Afganistan (1979–1989)”, procedura de înmînare şi modul de purtare a acesteia, precum și aprobarea modelului legitimației aferente Crucii comemorative. |
| **Fundamentarea economico-financiară** |
| Pentru confecţionarea Crucii comemorative „Participant la acțiunile de luptă din Afganistan (1979–1989)”, a legitimaţiei, a baretei de substituire şi a cutiei capitonate aferente acesteia, în Bugetul de Stat pentru anul 2019 au fost planificate **2,5 mln. lei**. |
| **Modul de încorporare a actului****în cadrul normativ în vigoare** |
| Proiectul de decret se încorporează perfect în sistemul actelor normative în vigoare, nefiind necesară elaborarea unor acte normative suplimentare pentru implementarea acestuia. |
| **Avizarea și consultarea publică a proiectului** |
| În scopul respectării prevederilor Legii nr. 239-XVI din 13 noiembrie 2008 privind transparenţa în procesul decizional, proiectul de lege a fost plasat pe pagina web oficială a Ministerului Apărării (*https://www.army.md*), la compartimentul „*Transparența Decizională*”, rubrica „*Anunțurile privind inițierea elaborării deciziei*” și „*Anunțurile privind organizarea consultării publice*”, precum și pe platforma guvernamentală *https://particip.gov.md* (în directoriul „*Modulul de participare – Proiecte – Ministere – Ministerul Apărării*”). |

**Secretar general de stat Radu BURDUJA**